钦定古今图书集成/明伦汇编/氏族典/第099卷 > 《廖用贤尚友录》 > 狐卷子
## 钦定古今图书集成/明伦汇编/氏族典/第099卷 > 《廖用贤尚友录》 > 狐卷子

按《战国策》，魏文侯问狐卷子曰：“父贤足恃乎？曰：不足。”
“子贤足恃乎？曰：不足。”“兄弟贤足恃乎？”曰：不足。“臣贤足
恃乎？”曰：“不足。”文侯勃然作色曰：“寡人问此五者于子，
一一以为不足者何也。”曰：“父贤不过尧，而丹朱放。子
贤不过舜，而瞽瞍顽。兄贤不过舜，而象傲；弟贤不过
周公，而管蔡诛。臣贤不过汤武，而桀纣伐。君欲治从
身始”，望人者不至，恃人者不久。